પરંતુ સમગ્ર મામલે જાણકારી રાખતા ટ્રસ્ટના એક સૂત્રોનું કહેવું છે કે, ‘સંસ્થા સાથે જોડાયેલ ઘણા માની રહ્યા છે કે રાજકીય પાર્ટીઓથી દૂર રહેવાની વાત કરતા નરેશ પટેલને કોંગ્રેસ તરફ કૂણું વલણ છે. જે તેમના દ્વારા ચૂંટણી પહેલા કરવામાં આવેલ તત્કાલીન કોંગ્રેસ ઉપાધ્યક્ષ રાહુલ ગાંધીની બંધબારણે મીટિંગથી ખૂલ્લુ પડી ગયું હતું. જ્યારે હાર્દિક પટેલને તમને પોતાના કેમ્પેઇન માટે આશિર્વાદ આપ્યા હતા તો નરેશ પટેલના પુત્ર શિવરાજ પટેલે ખૂલ્લેઆમ રાજકોટના કોંગ્રેસી ઉમેદવારને ટેકો આપવાની જાહેરાત કરી હતી.